CELEX: 22019D1218
Language: mt
Date: 2018-07-02 00:00:00
Title: Deċiżjoni Nru 1/2018 tal-Kunsill ta' Assoċjazzjoni UE-Ukrajna tat-2 ta' Lulju 2018 li tissupplimenta l-Anness I-A għall-Kapitolu 1 tat-Titolu IV tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra [2019/1218]

18.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 192/36
               
            
         DEĊIŻJONI Nru 1/2018 TAL-KUNSILL TA' ASSOĊJAZZJONI UE-UKRAJNA
         tat-2 ta' Lulju 2018
         li tissupplimenta l-Anness I-A għall-Kapitolu 1 tat-Titolu IV tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra [2019/1218]
         IL-KUNSILL TA' ASSOĊJAZZJONI UE-UKRAJNA,
         Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra (1), iffirmat fi Brussell fis-27 ta' Ġunju 2014,
         Billi:
         
                     (1)
                  
                  
                     Skont l-Artikolu 486 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra (“il-Ftehim”), partijiet mill-Ftehim, inklużi d-dispożizzjonijiet dwar it-tneħħija tad-dazji doganali, u l-Anness I-A relatat għall-Kapitolu 1 tat-Titolu IV tal-Ftehim huma applikati fuq bażi proviżorja mill-1 ta' Jannar 2016.
                  
               
                     (2)
                  
                  
                     Ir-Regolament (UE) Nru 374/2014 tal-Parlament Ewropew u tal-Kunsill (2) unilateralment stabbilixxa arranġament preferenzjali li ppermetta t-tnaqqis jew it-tneħħija tad-dazji doganali fuq oġġetti li joriġinaw fl-Ukrajna b'konformità mal-Anness I ta' dak ir-Regolament.
                  
               
                     (3)
                  
                  
                     Tali arranġament preferenzjali kien jikkorrispondi għall-konċessjonijiet tariffarji li kellhom jiġu applikati matul l-ewwel sena ta' implimentazzjoni tal-Ftehim f'konformità mal-Anness I-A għall-Kapitolu 1 tat-Titolu IV tal-Ftehim.
                  
               
                     (4)
                  
                  
                     Ir-Regolament (UE) Nru 1150/2014 tal-Parlament Ewropew u tal-Kunsill (3), fost l-oħrajn introduċa kjarifika dwar it-tnaqqis speċifiku li kellu jiġi applikat fuq ir-rata bażi tad-dazji doganali għal kull “kategorija tal-fażi” msemmija fl-Anness I ta' dak ir-Regolament.
                  
               
                     (5)
                  
                  
                     Fl-interess taċ-ċarezza tal-Ftehim hemm bżonn ta' kjarifika ekwivalenti biex tispeċifika t-tnaqqis li jrid jiġi applikat għar-rata bażi tad-dazji doganali għas-snin sussegwenti kollha għal kull “kategorija tal-fażi” msemmija fl-Anness I-A għall-Kapitolu 1 tat-Titolu IV tal-Ftehim. Tali modalitajiet tal-iżmontar tat-tariffi jikkorrispondu għall-fehim reċiproku li ntlaħaq mal-Ukrajna matul in-negozjati, u ser jiġu applikati miż-żewġ partijiet għall-Ftehim.
                  
               
                     (6)
                  
                  
                     L-Artikolu 463(2) tal-Ftehim jipprevedi li l-Kunsill ta' Assoċjazzjoni jkun forum għall-iskambju ta' informazzjoni dwar il-miżuri ta' implimentazzjoni u infurzar.
                  
               
                     (7)
                  
                  
                     L-Artikolu 463(3) tal-Ftehim jistipula li l-Kunsill ta' Assoċjazzjoni jista' jaġġorna jew jemenda l-Annessi għall-Ftehim.
                  
               
                     (8)
                  
                  
                     Għalhekk, huwa xieraq li l-Kunsill ta' Assoċjazzjoni UE-Ukrajna jadotta deċiżjoni li tissupplimenta l-Anness I-A għall-Kapitolu 1 tat-Titolu IV tal-Ftehim,
                  
               ADOTTA DIN ID-DEĊIŻJONI:
         
            Artikolu 1
            Appendiċi C ġdid huwa miżjud mal-Anness I-A għall-Kapitolu 1 tat-Titolu IV tal-Ftehim, kif stabbilit fl-Anness għal din id-Deċiżjoni biex jikkjarifika l-implimentazzjoni tat-tnaqqis fir-rata bażi tad-dazji doganali li għandha tiġi applikata għas-snin sussegwenti kollha għal kull “kategorija tal-fażi” msemmija fl-Anness I-A għall-Kapitolu 1 tat-Titolu IV tal-Ftehim.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-2 ta' Lulju 2018.
            
               
                  Għall-Kunsill ta' Assoċjazzjoni
               
               
                  Il-President
               
               F. MOGHERINI
            
         
         
            (1)  ĠU L 161, 29.5.2014, p. 3.
         
            (2)  Ir-Regolament (UE) Nru 374/2014 tal-Parlament Ewropew u tal-Kunsill tas-16 ta' April 2014 dwar it-tnaqqis jew l-eliminazzjoni ta' dazji doganali fuq oġġetti li joriġinaw fl-Ukrajna (ĠU L 118, 22.4.2014, p. 1).
         
            (3)  Ir-Regolament (UE) Nru 1150/2014 tal-Parlament Ewropew u tal-Kunsill tad-29 ta' Ottubru 2014 li jemenda r-Regolament (UE) Nru 374/2014 dwar it-tnaqqis jew l-eliminazzjoni ta' dazji doganali fuq oġġetti li joriġinaw fl-Ukrajna (ĠU L 313, 31.10.2014, p. 1).
      
      
         
            ANNESS
            APPENDIĊI C GĦALL-ANNESS I-A GĦALL-KAPITOLU 1 TAT-TITOLU IV TAL-FTEHIM
            IT-TNEĦĦIJA TAD-DAZJI DOGANALI
            SKEDI GĦAT-TNEĦĦIJA TAT-TARIFFI TAL-PARTIJIET FUQ MERKANZIJA LI TORIĠINA MILL-PARTI L-OĦRA
            Dan l-Appendiċi jispeċifika t-tnaqqis tar-rata bażi tad-dazji doganali li jrid jiġi applikat għal kull “kategorija ta' fażi”
            
                     
                        1.
                     
                     
                        Ħlief jekk ikun stipulat mod ieħor fl-Iskedi għat-Tneħħija tat-Tariffi tal-Partijiet inklużi fl-Anness I-A għall-Kapitolu 1 tat-Titolu IV tal-Ftehim (minn hawn 'il quddiem l-“Iskedi”), il-kjarifiki li ġejjin japplikaw għat-tneħħija tad-dazji doganali mill-Partijiet skont l-Artikolu 29 (Eliminazzjoni tad-dazji doganali fuq l-importazzjonijiet) tat-Titolu IV (Kummerċ u Kwistjonijiet relatati mal-Kummerċ) tal-Ftehim:
                        
                                    (a)
                                 
                                 
                                    id-dazji doganali fuq il-merkanzija li toriġina mill-Ukrajna jew mill-UE (minn hawn 'il quddiem “merkanzija oriġinarja”) previsti fil-linji tariffarji fil-kategorija ta' fażi “0” fl-Iskedi għandhom jitneħħew kompletament u tali merkanzija tkun ħielsa minn kull dazju doganali fid-data tad-dħul fis-seħħ ta' dan il-Ftehim;
                                 
                              
                                    (b)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji fil-kategorija ta' fażi “1” fl-Iskedi għandhom jitneħħew f'żewġ stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija għandha tkun eżentata minn kwalunkwe dazju doganali minn dakinhar 'il quddiem;
                                 
                              
                                    (c)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji fil-kategorija ta' fażi “2” fl-Iskedi għandhom jitneħħew fi tliet stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija għandha tkun eżentata minn kwalunkwe dazju doganali minn dakinhar 'il quddiem;
                                 
                              
                                    (d)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji fil-kategorija ta' fażi “3” fl-Iskedi għandhom jitneħħew f'erba' stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija għandha tkun eżentata minn kwalunkwe dazju doganali minn dakinhar 'il quddiem;
                                 
                              
                                    (e)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji fil-kategorija ta' fażi “5” fl-Iskedi għandhom jitneħħew f'sitt stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija għandha tkun eżentata minn kwalunkwe dazju doganali minn dakinhar 'il quddiem;
                                 
                              
                                    (f)
                                 
                                 
                                    id-dazji doganali fuq il-merkanzija oriġinarja previsti fil-linji tariffarji fil-kategorija ta' fażi “7” fl-Iskedi għandhom jitneħħew fi tmien stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija għandha tkun eżentata minn kwalunkwe dazju doganali minn dakinhar 'il quddiem;
                                 
                              
                                    (g)
                                 
                                 
                                    id-dazji fuq il-merkanzija oriġinarja previsti fil-linji tariffarji fil-kategorija ta' fażi “10” fl-Iskedi għandhom jitneħħew fi ħdax-il stadju ndaqs li jibdew mid-data tad-dħul fis-seħħ ta' dan il-Ftehim, u din il-merkanzija għandha tkun eżentata minn kwalunkwe dazju doganali minn dakinhar 'il quddiem;
                                 
                              
                                    (h)
                                 
                                 
                                    id-dazji doganali fuq il-merkanziji oriġinarji previsti fil-linji tariffarji mmarkati “20 % f'5 snin” fl-Iskedi għandhom jitnaqqsu b'20 % f'sitt stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija għandha minn dakinhar 'il quddiem tkun soġġetta għal dazju doganali ekwivalenti għar-rata bażi mnaqqsa b'20 %;
                                 
                              
                                    (i)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji mmarkati “20 % f'10 snin” fl-Iskedi għandhom jitnaqqsu b'20 % fi ħdax-il stadju ndaqs li jibdew mid-data tad-dħul fis-seħħ ta' dan il-Ftehim, u din il-merkanzija minn dakinhar 'il quddiem tkun soġġetta għal dazju doganali ekwivalenti għar-rata bażi mnaqqsa b'20 %;
                                 
                              
                                    (j)
                                 
                                 
                                    id-dazji doganali fuq il-merkanzija oriġinarja previsti fil-linji tariffarji mmarkati “30 % f'5 snin” fl-Iskedi għandhom jitnaqqsu bi 30 % f'sitt stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija minn dakinhar 'il quddiem tkun soġġetta għal dazju doganali ekwivalenti għar-rata bażi mnaqqsa bi 30 %;
                                 
                              
                                    (k)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji mmarkati “50 % f'5 snin” fl-Iskedi għandhom jitnaqqsu b'50 % f'sitt stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija minn dakinhar 'il quddiem tkun soġġetta għal dazju doganali ekwivalenti għar-rata bażi mnaqqsa b'50 %;
                                 
                              
                                    (l)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji mmarkati “50 % f'7 snin” fl-Iskedi għandhom jitnaqqsu b'50 % fi tmien stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija minn dakinhar 'il quddiem tkun soġġetta għal dazju doganali ekwivalenti għar-rata bażi mnaqqsa b'50 %;
                                 
                              
                                    (m)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji mmarkati “50 % f'10 snin” fl-Iskedi għandhom jitnaqqsu b'50 % fi ħdax-il stadju ndaqs li jibdew mid-data tad-dħul fis-seħħ ta' dan il-Ftehim, u din il-merkanzija minn dakinhar 'il quddiem tkun soġġetta għal dazju doganali ekwivalenti għar-rata bażi mnaqqsa b'50 %;
                                 
                              
                                    (n)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji mmarkati “60 % f'5 snin” fl-Iskedi għandhom jitnaqqsu b'60 % f'sitt stadji ndaqs li jibdew mid-data tad-dħul fis-seħħ ta' dan il-Ftehim, u din il-merkanzija minn dakinhar 'il quddiem tkun soġġetta għal dazju doganali ekwivalenti għar-rata bażi mnaqqsa b'60 %;
                                 
                              
                                    (o)
                                 
                                 
                                    id-dazji doganali fuq il-merkanzija oriġinarja prevista fil-linji tariffarji fil-kategorija tal-fażi “Ħielsa mill-ad valorem (Prezz tad-Dħul (1))” fl-Iskedi għandhom jitneħħew fid-data tad-dħul fis-seħħ ta' dan il-Ftehim; il-liberalizzazzjoni tikkonċerna biss id-dazju ad valorem; jinżamm id-dazju speċifiku marbut mas-sistema tal-prezz tad-dħul applikabbli għal dawn il-merkanzija oriġinarja.
                                 
                              
                  
                     
                        2.
                     
                     
                        Ir-rata bażi u l-kategorija tal-fażi għad-determinazzjoni tar-rata tad-dazju applikabbli f'kull stadju ta' tnaqqis għal-linji tariffarji huma indikati fil-linji tariffarji korrispondenti fl-Iskeda.
                     
                  
                     
                        3.
                     
                     
                        Għall-finijiet tat-tneħħija tad-dazji doganali, ir-rata tad-dazji doganali applikata f'kull stadju għandha tiġi aġġustata 'l isfel għal mill-inqas l-eqreb deċimu ta' punt perċentwali jew, jekk ir-rata tad-dazju doganali tkun espressa f'unitajiet monetarji, għal mill-inqas l-eqreb deċimu tal-unità monetarja uffiċjali tal-Parti.
                     
                  
                     
                        4.
                     
                     
                        Għall-finijiet ta' din l-Appendiċi, l-ewwel tnaqqis isir mad-dħul fis-seħħ ta' dan il-Ftehim, u kull tnaqqis suċċessiv isir fl-1 ta' Jannar tas-sena rilevanti.
                     
                  
                     
                        5.
                     
                     
                        Jekk id-dħul fis-seħħ ta' dan il-Ftehim jaħbat f'data wara l-1 ta' Jannar u qabel il-31 ta' Diċembru tal-istess sena, il-kwantità fil-kwota tinħadem pro rata fuq bażi proporzjonali għaż-żmien li jkun fadal fis-sena kalendarja.
                     
                  
               (1)  Ara l-Anness 2 għall-Anness I għar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).